Diari Oficial de la Generalitat Valenciana


Sumari del DOGV 5394, del 23-11-2006 (2006/12460)

RESOLUCIÓ de 7 de setembre de 2006, del conseller de Territori i Habitatge, per la qual s'aprova definitivament la modificació puntual del Pla general d'ordenació urbana de València (parcel·la compresa entre els carrers Juan Calatrava, Pintor Orrente i les Penyetes, en el barri de Benimàmet).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5394

Data del DOGV
:   23-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/12647


Data del document
:   07-09-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 7 de setembre de 2006, del conseller de Territori i Habitatge, per la qual s'aprova definitivament la modificació puntual del Pla general d'ordenació urbana de València (parcel·la compresa entre els carrers Juan Calatrava, Pintor Orrente i les Penyetes, en el barri de Benimàmet). [2006/12639]  
Vist l'expedient remés per l'Ajuntament de València referit a la modificació puntual del Pla general d'ordenació urbana del municipi (Parcel·la compresa entre els carrers Juan Calatrava, Pintor Orrente i les Penyetes, en el barri de Benimàmet), i de conformitat amb els següents:  
Antecedents de fet  
Primer  
El Ple de la Corporació, en sessió celebrada el dia 27 de maig de 2005, va acordar sotmetre a informació pública l'esmentat expedient de modificació puntual del Pla general. L'acord va ser publicat en el diari El Mundo de 29 de juny de 2005 i en el DOGV núm. 5039 de 30 de juny de 2005, i va ser notificat als propietaris afectats per la modificació. Durant el període d'informació pública no s'han presentat al·legacions, tal com consta en el certificat expedit pel secretari de l'Ajuntament i que obra en l'expedient administratiu.  
El Ple de l'Ajuntament, en sessió celebrada el 30 de setembre de 2005 va acordar aprovar provisionalment la modificació puntual de PGOU de València formulada per Proara, Promotores Aragoneses, SA, per a la parcel·la compresa entre els carrers Juan Calatrava, Pintor Orrente i les Penyetes, en el barri de Benimàmet.  
Segon  
El projecte consta de documentació escrita comprensiva de memòria, i plànols d'informació i de modificació, com també d'un annex consistent en l'informe del Servei Municipal de Jardineria i Paisatge, que ha donat origen a aquest expedient.  
Tercer  
Durant la tramitació de l'expedient no s'han sol·licitat informes a cap organisme.  
Quart  
La Comissió Territorial d'Urbanisme en sessió celebrada el dia 30 de juny de 2006 va acordar informar favorablement i elevar al conseller de Territori i Habitatge la modificació puntual del Pla general d'ordenació urbana de València (parcel·la compresa entre els carrers Juan Calatrava, Pintor Orrente i les Penyetes, en el barri de Benimàmet), per a la seua aprovació definitiva.  
Cinqué  
València compta amb Pla general, aprovat per Resolució del conseller d'Obres Públiques i Urbanisme, de data 28 de desembre de 1988.  
Fonaments de dret  
Primer  
La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara endavant, LRAU).  
Segon  
La documentació està completa, a l'efecte del compliment del que ha preceptuat l'article 27 de la LRAU.  
Tercer  
L'objecte de la modificació és substituir justificadament l'ordenació detallada del sòl establida en els plànols B del PGOU de València en l'àmbit de la parcel·la compresa entre els carrers Juan Calatrava, Pintor Orrente i les Penyetes, a fi d'adequar-la als requeriments de l'informe emés pel cap de Servei de Jardineria i Paisatge de data 6 de febrer de 2004.  
Conseqüentment amb aquest canvi d'ordenació, es pretén fer efectiva la protecció de les espècies arbòries existents. Tot això sense alteració de l'edificabilitat assignada pel PGOU.  
L'àmbit d'actuació de la present modificació està format per la parcel·la edificable, situada en la confluència dels carrers Juan Calatrava, les Penyetes i Pintor Orrente, com també el sòl dotacional limítrof amb aquestes i que forma el seu àmbit vial de servei. Respecte a l'àmbit vial de servei, gran part d'aquest corresponent als carrers Juan Calatrava, les Penyetes i Pintor Orrente, forma actualment part del domini públic.  
L'àrea objecte de la present modificació té una superfície de 1.741,90 m2.  
L'edificabilitat total atorgada pel pla se situa en 3.987,72 m2sostre.  
Determinacions del PGOU vigent per a l'àmbit d'actuació:  
De conformitat amb el PGOU de València de 28 de desembre de 1998, l'àmbit delimitat, es classifica com a urbà, amb la qualificació d'eixample (EIX-1).  
Els paràmetres urbanístics més rellevants són:  
1. Sòl ocupat per l'edificació 921,51 m2  
. Ocupació residencial (EIX-1) 921,51 m2  
2. Edificabilitat 3.987,72 m2  
. Edificabilitat residencial (EIX-1) 3.987,72 m2  
3. Superfície destinada a zona verda pública 0,00 m2  
4. Superfície destinada a vials 820,39 m2  
Antecedents de planejament. Justificació de la modificació:  
El PGOU de València aprovat definitivament al desembre del 1988 assigna a aquest àmbit la qualificació de residencial (EIX-1).  
L'ocupació prevista en el PGOU suposa la desaparició d'un espai urbà que de fet es configura com una zona verda al servei del barri (antic jardí municipal), en el qual hi ha cinc valuosíssims exemplars arboris que es troben protegits genèricament en les normes urbanístiques del PGOU, i que van motivar l'informe emés pel cap del Servei de Jardineria i Paisatge de data 6 de febrer de 2004. Les característiques dels exemplars arboris són les següents:  
Nom botànic Perímetre Altura Protecció PGOU  
Pinus canariensis 170 14 SI  
Pinus canariensis 190 16 SI  
Pinus canariensis 210 20 SI  
Washingtonia filifera - 10 SI  
Phoenix canariensis - 6 SI  
Aquests arbres es troben inventariats en l'Inventari Municipal dels Arbres de la Ciutat de València, es troben en bon estat vegetatiu i formen un conjunt arbori de gran valor ornamental i paisatgístic.  
Segons l'informe emés pel cap de Servei de Jardineria i Paisatge de data 6 de febrer de 2004, .les tres unitats de pi canari, per l'espècie afectada, exemplaritat dels individus i la seua edat, s'han de mantindre in situ, ja que el seu trasplantament resulta impossible per a mantindre'ls amb vida. Amb les dues palmeres, si no poden romandre in situ, fet que seria el més desitjable per a la seua supervivència, l'interessat ha de sol·licitar l'autorització per al seu trasplantament....  
Descripció de l'ordenació. Paràmetres urbanístics:  
L'ordenació detallada que es proposa pretén donar continuïtat a la preexistent entre els carrers les Penyetes i Juan Calatrava.  
L'edificabilitat en el carrer Pintor Orrente es recula fins a aconseguir un espai lliure públic suficient per al manteniment i el desenvolupament de les espècies arbòries el manteniment de les quals és imprescindible, perquè les que poden ser trasplantades (palmeres) es reubicaran en la dita zona.   
Es definix un sol edifici destinat a ús global dominant residencial plurifamiliar, fixant-se les alineacions i rasants, ordenant-se els volums i altures construïbles. Així, es fixa en tota la parcel·la edificable un nombre màxim de 5 plantes, més un àtic, com a continuació de la regulada junt a la mitgera existent entre els carrers les Penyetes i Juan Calatrava, en compte del que ha assenyalat el PGOU que assenyala zones de 3, 4, 5 i 6 plantes, tenint en compte els àtics permesos. D'aquesta manera es concentra l'edificabilitat resultant, que és la mateixa que atorga el Pla general, i s'allibera espai lliure per al manteniment de les espècies arbòries.   
Paràmetres urbanístics:  
 Segons PGOU Segons proposta  
Superfície total àmbit 1.741,90 m2 1.741,90 m2  
Superfície edificable  
(ocupació residencial EIX-1) 921,51 m2 729,20 m2  
Superfície zona verda pública 0,00 m2 96,63 m2  
Superfície vials 820,39 m2 916,07 m2  
Total domini públic 820,39 m2 1.012,70 m2  
Aprof. lucratiu residencial 3.987,72 m2t 3.987,45 m2t  
Aprofitament tipus 2,2893 m2t/m2s 2,2891 m2t/m2s  
Pel que fa a les ordenances s'aplicarà el conjunt de normes urbanístiques previstes en el PGOU vigent, tant en les seus ordenances generals, com a particulars per a la zona de qualificació EIX-1  
L'execució del planejament en l'àmbit de la present modificació serà per mitjà del règim d'actuació aïllada.  
Quart  
No s'aprecia obstacle legal que impedisca l'aprovació autonòmica, conforme a l'article 40 de la LRAU, mentre que la modificació proposada respon a l'interés públic local degudament justificat per la corporació.  
Cinqué  
El conseller de Territori i Habitatge és l'òrgan competent per a l'aprovació definitiva de plans de municipis de més de 50.000 habitants, de conformitat amb el que disposa l'article 6-e del Decret 201/2003, de 3 d'octubre, del Consell de la Generalitat Valenciana, pel qual s'aprova el Reglament dels òrgans urbanístics de la Generalitat Valenciana.  
Vistos els preceptes legals citats i la resta de general i pertinent aplicació, de conformitat amb l'Acord de la Comissió Territorial d'Urbanisme, resolc:  
Aprovar definitivament la modificació puntual del Pla general d'ordenació urbana de València (Parcel·la compresa entre els carrers Juan Calatrava, Pintor Orrente i les Penyetes, en el barri de Benimàmet).  
Contra la present resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.  
València, 7 de setembre de 2006.. El conseller: Esteban González Pons.